
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	13 noiembrie 2017

	Nr.
	4c-7/1019


R A P O R T

asupra proiectului de Lege privind aprobarea Ordonanţei de urgenţă a Guvernului nr.55/2017 pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 309/2017 din 3 octombrie 2017, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.55/2017 pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor.
La întocmirea prezentului raport Comisia a avut în vedere avizele favorabile primite de la:

· Consiliul Legislativ (nr.626/03.08.2017)
· Consiliul Economic şi Social (nr.3803/4.08.2017)
· Comisia pentru buget, finanţe şi bănci (nr.4c-2/905/11.10.2017)
· Comisia pentru egalitatea de şanse pentru femei şi bărbaţi 
(nr. 4c-17/1396/17.10.2017)
· Comisia pentru sănătate şi familie (nr.4c-8/379/12.10.2017)

· Comisia pentru drepturile omului, culte şi problemele minorităţilor naţionale (nr.4c-5/398/12.10.2017).
Proiectul de lege are ca obiect de reglementare aprobarea Ordonanţei de urgenţă a Guvernului nr. 55/2017, în scopul stabilirii unui plafon maxim al cuantumului indemnizaţiei lunare pentru creşterea copiilor, la nivelul de 8.500 lei, precum şi pentru modificarea unor prevederi ce ţin de acordarea stimulentului de inserţie.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 7 noiembrie 2017 a participat, în conformitate cu prevederile art.55 din Regulamentul Camerei Deputaţilor, republicat, doamna Mihaela Grecu, director în cadrul Ministerului Muncii şi Justiţiei Sociale.
La lucrările comisiei şi-au înregistrat prezenţa 17 deputaţi, din totalul de 24 de membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 25 septembrie 2017.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.


În urma dezbaterilor, Comisia propune adoptarea proiectului de lege în forma prezentată de Senat.

În cursul discuțiilor au fost formulate două amendamente, care, supuse votului, au fost respinse. Acestea se regăsesc în anexa la prezentul raport.


PREŞEDINTE,




SECRETAR,

Adrian Solomon




Violeta Răduţ
Întocmit,

Consilier parlamentar Sorina Szabo
ANEXA

AMENDAMENTE RESPINSE

În urma dezbaterilor, Comisia a respins următoarele amendamente:

	Nr. crt.
	Text iniţial 

OUG nr.55/2017
	Text amendament

(autor)
	MOTIVARE

1. Argumente susţinere
2. Argumente respingere
	Camera decizională

	1. 
	1. Alineatul (2) al articolului 2, se modifică şi va avea următorul cuprins:
“(2) Indemnizaţia lunară prevăzută la alin. (1) se stabileşte în cuantum de 85% din media veniturilor nete realizate în ultimele 12 luni din ultimii 2 ani anteriori datei naşterii copilului şi nu poate fi mai mică de 85% din cuantumul salariului minim brut pe ţară garantat în plată şi nici mai mare de 8.500 lei.”
	“(2) Indemnizaţia lunară prevăzută la alin. (1) se stabileşte în cuantum de 85% din media veniturilor nete realizate în ultimele 12 luni din ultimii 2 ani anteriori datei naşterii copilului şi nu poate fi mai mică de 85% din cuantumul salariului minim brut pe ţară garantat în plată.”
Autor: deputat Dumitru Oprea
	1. Se propune eliminarea plafonului, întrucât indemnizaţia trebuie să fie calculată prin raportare la toate veniturile realizate de beneficiari, pentru a încuraja natalitatea şi în rândul tinerilor cu venituri mari.
2. Propunerea nu poate fi susţinută din punct de vedere financiar.

	Camera Deputaţilor

	2. 
	1. Alineatul (2) al articolului 2, se modifică şi va avea următorul cuprins:

“(2) Indemnizaţia lunară prevăzută la alin. (1) se stabileşte în cuantum de 85% din media veniturilor nete realizate în ultimele 12 luni din ultimii 2 ani anteriori datei naşterii copilului şi nu poate fi mai mică de 85% din cuantumul salariului minim brut pe ţară garantat în plată şi nici mai mare de 8.500 lei.”
	“(2) Indemnizaţia lunară prevăzută la alin. (1) se stabileşte în cuantum de 85% din media veniturilor nete realizate în ultimele 12 luni din ultimii 2 ani anteriori datei naşterii copilului şi nu poate fi mai mică de 85% din cuantumul salariului minim brut pe ţară garantat în plată şi nici mai mare decât nivelul a de 4 ori salariul minim brut pe ţară garantat în plată.”
Autor: deputat Adrian Dohotaru
	1. Indemnizaţia nu este un drept contributiv. Plafonul propus prin acest amendament ar avea acum nivelul de 5.800 lei, ceea ce ar însemna că doar 3% din beneficiarii curenţi ar avea cuantumul indemnizaţiei scăzut.
2. Textul ordonanţei este mai favorabil.
	Camera Deputaţilor

